Здравейте, проф. Ангелова. Пише Ви Теодора Илиева от курса "ОБЕЛСУ" - магистри, фак.н.: 77 12 77. Преди време Ви уведомих, че няма да успея да присъствам на последното занятие на СИД-а "Образованието по БЕ на Интернет поколението", защото бях на зелено училище с учениците си и се разбрахме да Ви изпратя разработката си по имейл. Изпращам я в прикачен файл. Идеята на моята разработка е малко странна, но определено се харесва на децата от училище. Идеята е следната - с всеки клас имаме обща група във вайбър, която в началото имаше единствено информативна цел. След време с децата гледахме клип на едно училище в чужбина и взехме една идея от тях, която леко променихме. Това, което правим нарекохме "Интернет изпитване".

 Въпросите ги подготвям аз и те задължително са с избираем отговор, за момента не използваме въпроси със свободен отговор. Въпросите са разделени на категории, например "местоимения". Когато въпросите са готови, аз ги поставям в нашата обща група във вайбър, като ги структурирам под формата на анкета. Най-отгоре на въпросната анкета стои условието (въпросът), а под него отговорите (три или четири). Преди да поставя въпросът пиша на децата и чакам всяко едно да си осигури достъп до интернет и да се подготви за бърза реакция. Отговорите на въпроса са един под друг, а под всеки отговор има лента със стрелка. Децата задвижват до края на лентата въпросната стрелка на съответния отговор, който смятат за верен (това показва кой отговор е избрало всяко дете). След това обсъждаме резултатите. За момента прилагаме това "Интернет изпитване" рядко (през уикендите или ваканциите), но децата определено имат голям интерес към него, а и се получава доста забавно. В прикачения файл съм Ви изпратила примерни въпроси, който съм давала на децата в "Интернет изпитването". Надявам се идеята да Ви хареса, макар и да е малко странна. Също така ще бъда изключително радостна, ако имате допълнителни съвети за развитие на тази идея.

 Още нещо, за което с децата използваме интернет е препращането на материали. Пример: когато децата имат за задача да подготвят доклад за български автор, те задължително го създават и в word формат и го пращат на общата поща на класа, от която другите ученици от класа го теглят и се подготвят предварително. В деня, в който даденото дете представя доклада си, то е наясно, че съучениците му са го разгледали предварително и има правото да влезе в ролята на учител, и да задава въпроси към останалата час от класа, след като завърши представянето си.

С уважение,

Теодора